cyanic-selkie/wikianc huggingface dataset:
ஆக்கபூர்வமாகப் பிணக்குகளைத் தீர்ப்பதற்கான பேர்கோப் ஆய்வுநிலையம்
இலங்கை அலுவலகம்
இலங்கை அரசின் அழைப்பின் பேரில் இவ்வலுவலகம் ஆனது 2001 ஆம் ஆண்டு ஜூலை மாதம் உருவாக்கப்பட்டது. இலங்கை அரசு விடுதலைப் புலிகள் பல்வேறு பட்ட சமாதானப் பேச்சுவார்தைகளுக்கமைய பல்வேறு மாற்றங்களை இந்த அமைப்பு ஏற்படுத்திக் கொண்டது. இலங்கையில் இந்த அமைப்பிற்கு வெளிநாட்டு அலுவல்களுக்கான சுவிஸ் சமஷ்டி அமைப்பு, ஜேர்மனியின் பொருளாதார விருத்தி மற்றும் கூட்டுறவு அமைச்சு, ஜேர்மன் தொழில்நுட்ப ஒத்துழைப்பு ஆகிய அமைப்புக்கள் அனுசரணை வழங்குகின்றன.
உசாத்துணைகள்
பகுப்பு:அமைப்புகள் பகுப்பு:முரண்பாட்டியல்
.br
.br பிரேசிலின் அதியுயர் ஆள்கள இணைய நாட்டுக் குறியீடு  (ccTLD) ஆகும். 2005 வரை இதனை பிரேசிலிய இணைய வழிநடத்துக் குழு   (Comitê Gestor da Internet no Brasil) மேலாண்மை செய்து வந்துள்ளது. 2005இலிருந்து இதன் மேலாண்மையை பிரேசிலிய பிணையத் தகவல் மையம் (Núcleo de Informação e Coordenação do Ponto br) செய்து வருகின்றது. எந்தவொரு பதிவிற்கும் உள்ளூர் தொடர்பு தேவையான ஒன்று. போர்த்துக்கேய எழுத்துருக்களுடன் கூடிய ஆள்களப் பெயர்களும் ஏற்றுக் கொள்ளப்படுகின்றன.
பல்கலைக்கழகங்களைத் தவிர்த்து, இரண்டாம்நிலை ஆள்களப் பெயர் நிலைநிறுத்தப்பட்டுள்ளது; ஒவ்வொரு பகுப்பினைப் பொறுத்து கொடுக்கப்பட்டுள்ள பட்டியலிலிருந்து தெரிந்தெடுத்துக் கொள்ளலாம். காட்டாக, <tt>site.art.br</tt> என்பது கலை (இசை, நாட்டுப்பாடல் போன்ற) பகுப்பிலும் <tt>site.org.br</tt> என்பது  அரசு சார்பற்ற அமைப்பு பகுப்பிலும் வழங்கப்படுகின்றன. கல்வி நிறுவனங்கள் <tt>.edu.br</tt> என்ற இரண்டாம்நிலைப் பெயரைப் பயன்படுத்தலாம்; இருப்பினும், பெரும்பான்மையான பொதுத்துறை பல்கலைக்கழகங்கள் உட்பட, <tt>.com.br</tt> என்றும்  <tt>.br</tt> என்றும் பயன்படுத்துகின்றன. ஏப்ரல் 2010 நிலவரப்படி பெரும்பான்மையான, பதிவானவற்றில் 90%க்கும் கூடுதலானவை, பகுப்புகளைக் கண்டுகொள்ளாது <tt>.com.br</tt> என்ற ஆள்களப் பெயரையே பயன்படுத்துகின்றன. <tt>.jus.br</tt> (நீதித்துறை), மற்றும் <tt>.b.br</tt> (வங்கிகள்) ஆள்களப் பெயர்களின் பயன்பாடு களப் பெயர் முறைமை பாதுகாப்பு நீட்சிகளால்  (DNSSEC) கட்டாயமாக்கப்பட்டுள்ளன.
மேற்சான்றுகள்
பகுப்பு:இணைய ஆட்களங்கள்
பப்பி லினக்சு
பப்பி லினக்ஸ் இறுவட்டில் (CD) இல் இருந்தே இயங்கும் ஓர் லினக்ஸ் வழங்கல் ஆகும். இது பாரி காலரினால் ஆரம்பிக்கப்பட்டது. பப்பி மிகச்சிறிய நம்பகரமான இலகுவாகப் பாவிக்கக்கூடிய முழுமையான வசதியுடைய ஓர் லினக்ஸ் வழங்கலாகும். முழுமையான இய்ங்குதளமும் நினைவகத்தில் (ராம்) இல் இருந்தே இருந்தே இயங்கக் கூடியது. இயங்குதளம் ஆரம்பித்த்தும் நொப்பிக்ஸ் லினக்ஸ் பொன்றல்லாமல் இறுவட்டை அகற்றி விடலாம். இதில் மொஸிலா அப்பிள்கேசன் ஸ்சூட், அபிவேட், சொடிபோடி, ஜெனீயுமறிக், எக்ஸ்சைன் போன்ற பிரயோகங்கள் உள்ளடக்கப் பட்டுள்ளன. இந்த வழங்கலானது ஆரம்பத்தில் இருந்தே தனியாக விருத்தி செய்யப்பட்டது. இது கீழ்வருவனவற்றில் இருந்து ஆரம்பிகக் கூடியது.
பப்பி லினக்ஸ் நிறுவல்கள் ஹாட்டிஸ்கில் அல்லது யுஎஸ்பி டிஸ்க், ஜிப் டிஸ்க் இல் நிறுவுவதை லைவ் சீடியில் இருந்தோ வேறு ஓர் நிறுவலில் இருந்தோ செய்துகொள்ளலாம்.
வரைகலை இடைமுகம்
பப்பி அண்மையில் விண்டோ மனேஜரில் இருந்து தனித்தியங்க ஆரம்பித்துள்ளது.
பப்பி லினக்ஸ் ஆரம்பிக்கும் போது ராமின் ஓர் பகுதியை ராம் டிஸ்காகப் பாவித்து அதில் இயங்குதளத்தை நிறுவிக்கொள்ளும். இதற்கு ஆகக் குறைந்ததது 128 மெகாபைட் நினைவகமாவது தேவைப்படும் (நினைவகமானது வீடியோவுக்கும் பகிரப்பட்டு இருந்தால் பகிரப்பட்ட அளவானது 8 மெகாபைட் அளவு அல்லது அதனிலும் குறைவாக இருக்கவேண்டும். எவ்வாறெனினும் 48 மெகாபைட் ராம் உள்ள கணினிகளில் கூட இந்த லினக்ஸ் பாவிக்கப் படக்கூடியதே. இந்தமாதிரியான சந்தர்ங்களில் லினக்ஸ் இயங்குதளத்தில் பகுதிகளை வன்வட்டிலோ அல்லது இறுவட்டிலோ வைத்திருக்கலாம்.
பப்பி ஓரளவு முழுமையான லினக்ஸ் வழங்கல் இது லினக்ஸ் இயங்குதளத்தை ராம்டிஸ்க்கூடாக இயங்க வைக்கக் கூடியது. பப்பியின் வரைகலை இடைமுகம் வேகமாக வேலைசெய்யக் கூடியது. இந்த வழங்கலின் நோக்கமானது இலகுவாகவும் வேகமாக இயங்கும் லின்கஸ் வழங்கலொன்றை உருவாக்குவதே. பொதுவான வேலைகளை மேதாவித்தனமூடாக (விசாட் - Wizard) ஊடாகச் செய்யலாம்
வெளியிணைப்புக்கள்
பகுப்பு:லினக்சு வழங்கல்கள் பகுப்பு:இயக்குதள தொழினுட்பம்
ஊவேரி ஊராட்சி
ஊவேரி ஊராட்சி (Uveri Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள வாலாஜாபாத் வட்டாரத்தில் அமைந்துள்ளது. இந்த ஊராட்சி, காஞ்சிபுரம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 875 ஆகும். இவர்களில் பெண்கள் 430 பேரும் ஆண்கள் 445 பேரும் உள்ளனர்.
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அடையாள உண்ணாநிலை
அடையாள உண்ணாநிலை என்பது ஒரு எதிர்ப்புப் போராட்ட வடிவம் ஆகும். இது ஒரு செயற்பாடு, சூழ்நிலை, அல்லது நிகழ்வு தொடர்பாக தமது கருத்துக்களை, நியாயங்களை தன்னை வருத்தி, அகிம்சை முறையில் வெளிப்படுத்துகிறது. முழுமையான உண்ணாநிலைப் போராட்டத்தின் வீச்சை இது பெறாவிட்டாலும், பெருந்தொகை மக்கள் கூட்டாக தமது நிலைப்பாடுகளை எடுத்துரைக்க ஒரு சிறந்த முறை.
பகுப்பு:உண்ணாநிலைப் போராட்டங்கள்
கலிக்கநாயக்கன்பட்டி ஊராட்சி
கலிக்கநாயக்கன்பட்டி ஊராட்சி (Kalikkanaickenpatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள பழனி வட்டாரத்தில் அமைந்துள்ளது. இந்த ஊராட்சி, பழனி சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1312 ஆகும். இவர்களில் பெண்கள் 654 பேரும் ஆண்கள் 658 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரிச்சர்ட் எலிசன்
ரிச்சர்ட் எலிசன் (Richard Ellison ), பிறப்பு: செப்டம்பர் 21 1959) இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும், 14 ஒருநாள் பன்னாட்டுத் துடுப்பாட்டப் போட்டிகளிலும், 207 முதல்தர துடுப்பாட்டப் போட்டிகளிலும், 175 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1984 - 1986 ஆண்டுகளில்  இங்கிலாந்து அணியில் உறுப்பினராக பங்குகொண்டார்.
பகுப்பு:1959 பிறப்புகள் பகுப்பு:இங்கிலாந்துத் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
திருவாழி அழகியசிங்கர் கோயில்
சோழர்களால் கட்டப்பட்டதாக கருதப்படும் இக்கோயிலை கி.பி. 16-ஆம் நூற்றாண்டில் தஞ்சாவூர் நாயக்கர்களால் புதுப்பிக்கப்பட்டது.
இத்தலத்தில் நரசிம்மர், திருமங்கை ஆழ்வாருக்கு காட்சியளித்ததாக நம்பப்படுகிறது. இதனருகில் காணப்படும் வேதராஜன் கோயிலுக்கும், இக்கோயிலுக்கும் மிகவும் தொடர்புள்ளது. திருநகரி வேதராஜன் கோயிலில் நடைபெறும் திருமங்கை ஆழ்வார் உற்சவம் போன்று இக்கோயிலும் ஆண்டு தோறும் தை மாதத்தில் கொண்டாடப்படுகிறது.
பூஜைகளும் திருவிழாக்களும்
தென் கலை வைகானச மரபு படி, அன்றாடம் கோயிலில் நான்கு வேளை பூஜை நடைபெறுகிறது.
ஆண்டுதோறும் தை மாத பௌர்ணமி அன்று நடைபெறும் திருமங்கை ஆழ்வார் மங்களசாசன உற்சவத்தின் போது இக்கோயில் உற்சவர் அழகியசிங்கர் கருட வாகனத்தில் புறப்படாகி திருமணிமாடக் கோயிலுக்கு எழுந்தருளகுகிறார்.
கருட சேவையின் போது திருநாங்கூர் பதினொரு திருப்பதிகளின் உற்சவ மூர்த்திகள் கருட வாகனத்திலும், திருநகரி வேதராஜன் கோயிலிலிருந்து திருமங்கை ஆழ்வார் தமது இணையர் குமுதவல்லியுடன் அன்னப் பறவை வாகனத்திலும், 11 திருநாங்கூர் பதினொரு திருப்பதிகளுக்கு எழுந்தளரும் போது, திருமங்கை ஆழ்வாரின் பாசுரங்கள் பாடப்படுகிறது. பத்து நாள் நடைபெறும் வைகாசி மாத பிரம்மோற்சவம், ஆனி மாந்த பவித்திர உற்சவம், பங்குனி உத்தரம் விழாக்கள் நடைபெறுகிறது.
குடமுழுக்கு
16 மார்ச் 2005இல் மகாசம்ப்ரோட்சணம் (குடமுழுக்கு) நடைபெற்றதற்கான கல்வெட்டு உள்ளது.
வெளி இணைப்புகள்
பகுப்பு:108 திவ்ய தேசங்கள் பகுப்பு:நாகப்பட்டினம் மாவட்டத்திலுள்ள பெருமாள் கோயில்கள் பகுப்பு:நரசிம்மர் கோயில்கள்
அகஸ்டின் எரிமலை
அகஸ்டின் எரிமலை (Augustine Volcano)என்பது ஒரு சுழல் வடிவ எரிமலை ஆகும். எரிமலை அடிக்கடி வெடிக்கும் தன்மையுடன் உள்ளது, 1883, 1935, 1963-64, 1976, 1986 மற்றும் 2006 இல் இங்கு பெரிய வெடிப்புகள் ஏற்பட்டுள்ளன. சிறிய வெடிப்பு நிகழ்வுகள் 1812, 1885, 1908, 1944 மற்றும் 1971 இல் பதிவாகியுள்ளன. பெரிய வெடிப்புகளுக்குப் பின்னர் லாவா பீறிட்டு வெளிப்பரவுகிறது. தென்மத்திய அலாஸ்காவின் கெனாய் தீபகற்பப் பகுதியில் உள்ள தென்மேற்குக் "குக்" கழிமுகத்தில் அகஸ்டீன் தீவை இது உருவாக்குகிறது. இது அங்கரேச்சு நகரில் இருந்து தென்மேற்கே 280 கிலோமீட்டர் தொலைவில் அமைந்துள்ளது. அகஸ்டீன் தீவின் பரப்பளவு 83.872 ச.கி.மீ (32.4 சதுர மைல்). அகஸ்டீனின் மேற்குக் கரைக்குச் சற்று அப்பல் உள்ள வெஸ்ட் தீவின் பரப்பளவு 5.142 கிமீ (2.0 சதுர மைல்).
இந்தத் தீவு முக்கியமாகப் பழைய எரிமலை வெடிப்புப் படிவுகளால் ஆனது. பழைய எரிமலைக் கூம்பு சிதைவடைந்ததால் பெரிய பனிப்பாறைச் சரிவுகள் உருவாகின என்பதை அறிவியலாளர்கள் கண்டறிந்துள்ளனர்.
புவியியல் வரலாறு மற்றும் விளக்கம்
அகஸ்டின் எரிமலையால்  உருவாக்கப்பட்ட கிட்டத்தட்ட வட்ட வடிவமான மக்கள் வாழாத தீவு, கிழக்கு-மேற்காக 12 கிமீ (7.5 மைல்), வடக்கு-தெற்காக 10 கிமீ (6 மைல்) நீள, அகலங்களைக் கொண்டுள்ளது. ஏறத்தாழச் சமச்சீரான இதன் நடு உச்சி 4,134 அடி (1,260 மீ) உயரம் கொண்டது. இடது|thumb|250x250px|[[ஐக்கிய அமெரிக்க நில அளவாய்வுத் துறை|USGS map of Augustine Volcano island]] அகஸ்டின்   எரிமலை  உச்சி வரலாற்றுக் காலத்திலும், வரலாற்றுக்கு முந்திய காலத்திலும் ஏற்பட்ட வெடிப்புக்களால் உருவான, ஒன்றன்மேலொன்று கவிந்த எரிமலைக் குழம்புக் கூம்புத் தொகுதியைக் கொண்டுள்ளது. அதன் சரிவுகளில் வெளித்தெரியும் உடைவுக் கழிவுகள் கூம்புப் பாறை அன்டெசைட்டால் ஆன கோணக் குற்றிகளைக் கொண்டுள்ளன. இவை உருள்கற்கள் முதல் பாறாங்கற்கள் வரையிலான அளவுகளைக் கொண்டவை. ஆனால் 4 முதல் 8 மீட்டர் (10 முதல் 25 அடி) வரை பெரியனவும், அரிதாக 30 மீட்டர் (100 அடி) அளவுள்ள பாறைத் துண்டுகளும் காணப்படுகின்றன.
வெளியிணைப்புகள்
பகுப்பு:எரிமலைகள் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
கிழக்கு விசாகப்பட்டினம் சட்டமன்றத் தொகுதி
கிழக்கு விசாகப்பட்டினம் சட்டமன்றத் தொகுதி, ஆந்திரப் பிரதேச சட்டமன்றத்திற்கான தொகுதியாகும். இது விசாகப்பட்டினம் மாவட்டத்தில் உள்ள 15 தொகுதிகளில் ஒன்று. இத்தொகுதி பாராளுமன்றத்திற்கு விசாகப்பட்டினம் மக்களவைத் தொகுதியில் உள்ளது.
தொகுதிக்கு உட்பட்ட பகுதிகள்
இத்தொகுதியில் விசாகப்பட்டினம் நகர மண்டலத்தில் உள்ள விசாகப்பட்டினம் நகராட்சியின் முதலாம் வார்டு முதல் பதினொன்றாம் வார்டு வரையிலும், 53 முதல் 55 வரையிலான வார்டுகளும் சேர்க்கப்பட்டுள்ளன.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள்
ஊற்றங்கரை சித்தி விநாயகர் ஆலயம்
ஊற்றங்கரை சித்தி விநாயகர் ஆலயம் முல்லைத்தீவு மாவட்டத்தில் தண்ணியூற்று என்னும் கிராமத்தில் அமைந்துள்ளது. இவ்வாலயம் இயற்கை வனப்புடன் கூடிய வயலும் சுனைகளும் நிறைந்த பகுதியில் காணப்படுகிறது. இங்கு உள்ள தீர்த்தம் எப்போதும் நீர் நிறைந்து காணப்படும். அதில் நீர் செல்லும் கதவை எவ்வளவிற்கு உயர்த்தப்படுகிறதோ அந்தளவிற்கு நீர் தேங்கும்.
சித்திரை பெளர்ணமிக்கு தீர்த்தம் இங்கு சிறப்பாக நடைபெறும்.
பகுப்பு:முல்லைத்தீவு மாவட்டத்தில் உள்ள கோயில்கள் பகுப்பு:இலங்கையில் உள்ள பிள்ளையார் ஆலயங்கள்
ஊக்கின் விதி
ஊக்கின் விதி (Hooke's law, ஹூக்கின் விதி) என்பது ஒரு மெல்லிய கம்பி அல்லது கம்பிச் சுருள் அல்லது ரப்பர் நாண் ஓர் இழுவிசைக்கு ஆட்படுத்தப்படும் போது அதில் தோன்றும் நீட்சி மாறுபாடு (l) அதனைத் தோற்றுவிக்கும் விசைக்கு (F) நேர் வீதத்தில் இருக்கும். அதாவது l/F ஒரு மாறிலி ஆகும். இந்த விதி, பிரிடிஷ் இயற்பிலாளர் ராபர்ட் ஹூக் அவரது பெயரில் வழங்கப்படுகிறது. 1660ல் இவர் இவ்விதியை இயற்றினார்.
ஊக்கின் விதி "மீட்சியல் எல்லைக்குள் தகைவும் திரிபும் ஒன்றுக்கொன்று நேர்விகிதத்தில் இருக்கும்" என்று கூறுகிறது.
தகைவு ∝ திரிபு
தகைவு = E x திரிபு
தகைவு / திரிபு = E
E என்பது மாறிலி ஆகும். இது மீட்சிக்குணகம் எனப்படும். மீட்சிக் குணகத்தின் அலகு நியூட்டன்/மீட்டர்2 அல்லது பாஸ்கல் ஆகும்.
மூவகை மீட்சிக் குணகங்கள்
தகைவினால் ஏற்படும் திரிபுவின் தன்மையைப் பொறுத்து மீட்சிக் குணகங்களை மூன்று வகைகளாகப் பிரிக்கலாம்.
யங் குணகம்
நீளமுள்ள கம்பியின் ஒரு முனை உறுதியாகப் பொருத்தப்பட்டுள்ளது. மறுமுனையில் ஒரு எடையைத் (mg ) தொங்க விட்டால் கம்பியின் நீளம் அதிகரிக்கும். நீள வேறுபாடு 'l ' என்போம். இங்கு கம்பி அடையும் திரிபுக்கு நீட்சித் திரிபு என்றும், தகைவிற்கு நீட்சித் தகைவு என்றும் பெயர்.
நீட்சித் திரிபு = நீள மாறுபாடு/ தொடக்க நீளம் (l /L )
கம்பியின் குறுக்குப் பரப்பில் செயல்படும் விசை F =mg
நீட்சித் தகைவு = F /a = mg /a
பருமக் குணகம்
V கன அளவுள்ள ஒரு பொருளின் புறப்பரப்பு (a ) முழுவதும் சீராகவும் நேர்குத்தாகவும் ஒரு விசை (F ) செயல்படும் போது அதன் உருவம் மாறாமல் பருமன் மட்டும் மாறுபடுகின்றது. v என்பது பரும மாறுபாடு எனக் கொள்வோம், அங்கு ஏற்படும் திரிபு பருமத்திரிபு எனவும் தகைவு பருமத்தகைவு எனவும் அழைக்கப்படுகிறது.
பருமத்திரிபு = பரும மாற்றம்/ தொடக்கப்பருமன் = v/V
பருமத்தகைவு = F /a
பருமக்குணகம் K= பருமத்தகைவு/ பருமத்திரிபு = (F/a )/(v/V ) = FV /av  பாஸ்கல்
பருமக்குணகத்தின் தலைகீழ் மதிப்பு இறுக்கத்திறன் எனப்படும்.
K = 1 / இறுக்கத்திறன்
விறைப்புக் குணகம்
ABCDEFGH என்பது ஒரு கனசதுரம் அதன் அடிப்பரப்பு CDHG நிலையாக பொருத்தப்பட்டுள்ளது. பரப்பு ABEFன் மீது ப என்ற தொடுவியல் விசை செயல் படுகிறது எனக் கொண்டால், விசை செயல்பட்டவுடன் கனசதுரம் எ'ப'கடே'ப'GH என்ற நிலையை அடைகிறது. அதாவது பொருளின் பருமன் மாறாமல் அதன் வடிவம் மாறுகிறது. ACGF, BDHF என்ற பரப்புகள் Ɵ  கோண அளவு சருக்கமடைகிறது. Ɵ என்பது சறுக்கத் திரிபு ஆகும்.
விறைப்புக் குணகம் = சருக்கதகைவு/ சருக்கதிரிபு
மூன்று குணகங்களுக்கும் இடையே உள்ள தொடர்பு
இங்கு q என்பது நீட்சிக் குணகம், n என்பது விறைப்புக் குணகம், k என்பது பருமக்குணகம்
செகராசசேகரம் (மருத்துவ நூல்)
செகராசசேகரம் என்பது யாழ்ப்பாண மன்னன் சிங்கை செகராசசேகரன் ஆட்சிக் காலத்தில் (1380 - 1414) எழுதப்பட்ட ஒரு மருத்துவத் தமிழ் நூல் ஆகும். ஆக்கியவர் பெயர் அறியப்படவில்லை. இந்த நூல் செகராசேகர வைத்தியம் என்ற பெயரில் அச்சுக்கு வந்தது. இந்த நூலில் வியாதி வரும் வகை பற்றி விரிவாக தரப்பட்டுள்ளது.
வெளி இணைப்புகள்
பகுப்பு:மருத்துவத் தமிழ் நூல்கள் பகுப்பு:ஈழத்து நூல்கள் பகுப்பு:15 ஆம் நூற்றாண்டுத் தமிழ் நூல்கள்
நௌகசா திகம்பர சமணக் கோயில்
நௌகசா திகம்பர சமணக் கோயில் (Naugaza Digambar Jain temple) சாந்திநாதருக்கு அர்ப்பணிக்கப்பட்டது. இக்கோயில் இந்தியாவின் இராஜஸ்தான் மாநிலத்தின் அல்வார் மாவட்டத்தில் உள்ள இராஜ்கர் எனும் நகரத்தில் அமைந்துள்ளது. கூர்ஜர-பிரதிகார மன்னர் முதலாம் மகிபாலன் இக்கோயிலை கிபி 922ல் நிறுவினார். இக்கோயில் மூலவர் சாந்திநாதர் ஆவார். சாந்திநாதர் சமண சமயத்தின் 16வது தீர்த்தங்கரர் ஆவார். இக்கோயில் திகம்பரர் சமணப் பிரிவினருக்கு உரியது. தற்போது இக்கோயிலை இந்தியத் தொல்லியல் ஆய்வகம் பராமரிக்கிறது.
ஊசாத்துணை
பகுப்பு:சமணக் கோயில்கள்
ஒசாக்கா செக்யூரிட்டிஸ் எக்ஸ்சேஞ்ச்
மேற்கோள்கள்
பகுப்பு:ஜப்பானிய பொருளாதாரம் பகுப்பு:1878ம் ஆண்டில் நிறுவப்பட்ட நிறுவனங்கள்
குடியியற் சட்டமறுப்பு
குடிசார் சட்டமறுப்பு, அல்லது ஒத்துழையாமை, என்பது ஒருவரின் உள்ளுணர்வுக்கு அல்லது மனச்சாட்சிக்கு எதிரானது என ஒருவர் கருதும் அரச சட்டங்களையும் செயற்பாடுகளையும் குடிசார் முறையில் முயன்று மறுப்பது அல்லது எதிர்ப்பது ஆகும். சட்ட மறுப்பு என்ற எதிர்ப்புப் போராட்ட வடிவம் ஓர் அறப்போராட்ட வடிவமாகவே கருதப்படுகிறது.
வரலாறு
குடிசார் சட்டமறுப்பு என்பது கென்றி டேவிட் தூரோ அவர்கள் 1849 ஆம் ஆண்டு எழுதிய ஒரு ஆங்கிலக் கட்டுரை ஆகும். இதன் ஆங்கிலத் தலைப்பு Resistance to Civil Government (Civil Disobedience) என்பது ஆகும். அரசு தனிநபர்களின் உள்ளுணர்வுக்கு அல்லது மனச்சாட்சிக்கு எதிராக சட்டமியற்றுவதை ஏற்றுக் கொள்ளக் கூடாது எனவும், அரசின் அநீதிகளுக்கு எதிர்ப்புக் காட்டாமல் துணை போவதைத் தவிர்ப்பது ஒருவரின் கடமை எனவும் தூரோ வாதிடுகிறார்.
காந்தி பிரித்தானியாவின் காலனித்துவ சட்டங்கள் சிலவற்றை மறுத்தது, ரோசா பாக்ஸ் அமெரிக்க இன்வாத சட்டங்களை மறுத்தது ஆகியவை சட்ட மறுப்புக்கு சிறந்த எடுத்துக்காட்டுகள் ஆகும்.
இவற்றையும் காண்க
பகுப்பு:குடியியற் சட்டமறுப்பு
தொகையீடு
thumb|right|தொகையீடு தொகையீடு (Integration) என்பது கணிதத்தில் முக்கியமான கோட்பாடாகும்; நுண்கணிதத்தில் தொகையீடும், வகையிடுதலும் இரண்டு மிக முக்கியமான செயலிகள் ஆகும். ஒரு நேர்க்கோட்டில் உள்ள இரு புள்ளிகள் [a,b] இடையில் x என்ற மெய் மாறியால் மாறுவதாக சார்பு f கொடுக்கப்பட, அதன் வரையறுத்த தொகையீடானது கீழுள்ளவாறு வரையறுக்கப்படுகிறது.
இது f சார்பின் வளைவரை,, x-அச்சு x=a , x=b ஆகிய இரு செங்குத்தான கோடுகளின் உள்ளும் அமைந்த xy தளத்தின் சாராசரி பரப்பு ஆகும். x-அச்சுக்கு மேற்புறம் அமையும் பரப்பானது மொத்தப்பரப்புடன் இணைக்கப்படும், x-அச்சுக்குக் கீழ்ப்புறம் அமையும் பரப்பானது மொத்தப் பரப்பிலிருந்து நீக்கப்படும்.
தொகையீடு என்ற சொல் எதிர் வகையிடல் அதாவது எந்த சார்பை வகையிட  கொடுக்கப்பட்ட சார்பு ƒ கிடைக்கிறது என்ற கருத்தையும் குறிக்கும். இவ்வேளையில் இது வரையறா தொகையீடு எனப்படுகிறது. இதன் குறியீடு:
17 ஆம் நூற்றாண்டின் இறுதியில் தொகையிடலின் கோட்பாடுகள், நியூட்டன் மற்றும் லைபினிட்சால் தனித்தனியாக வகையிடலுடன் தொடர்புள்ள கருத்துருவாக உருவாக்கப்பட்டன:
[a, b] என்ற மூடிய இடைவெளியில் வரையறுக்கப்பட்ட ஒரு தொடர்ச்சியான மெய்மதிப்புச் சார்பு f மற்றும் f இன் எதிர்வகையீடு F தெரிந்திருந்தால், அதே இடைவெளியின் மீதான f இன் வரையறுத்த தொகையீடு பின்வருமாறு தரப்படுகிறது.
மிக நுண்ணிய அகலம் கொண்ட எண்ணற்ற செவ்வகங்களின் பரப்புகளின் கூடுதலாக வரையறுத்த தொகையீடு கருதப்பட்டது. தெளிவான வரையறையை ஜெர்மானியக் கணிதவியலாளர் ரீமான் அளித்தார். அவரது வரையறை, ஒரு வளைபரப்பை எண்ணற்ற மெல்லிய செவ்வக செங்குத்துப் பட்டைகளாகப் பிரித்து அவற்றின் பரப்புகளின் கூடுதலின் எல்லை மதிப்பாக வரையறுத்த தொகையீட்டைத் தந்தது. 19 ஆம் நூற்றாண்டின் தொடக்கத்திலிருந்து தொகையீட்டின் மேம்பட்ட வரையறைகள் தோன்றத் தொடங்கின.
முந்து கால்குலசு தொகையீட்டின் வரலாறு
உலகின் முதல் ஆவணப்படுத்தப்பட்ட தொகையீட்டு முறைமையை கிரேக்க வானியலாளர் இடோக்சசு கி. மு. 370ஆம் ஆண்டில் உருவாக்கினார். ஒரு பொருளை முறையான உருவங்கள் (கனசதுரம் போன்றவை) கொண்ட பல பகுதிகளாக பிரித்து பரப்பளவையும் கொள்ளளவையும் கண்டறிய ஏற்றவாறு உருவாக்கினார். இந்த முறையை இவருக்கு பின் வந்த ஆர்க்கிமிடீசு கோள வடிவப் பொருட்களுக்கும் ஏற்றவாறு மேம்படுத்தினார். இதே போன்ற முறைகளை சீனர்களும் கி.பி. மூன்றாம் நூற்றாண்டளவில் உருவாக்கினர். இலியூ கூய் என்பவர் கிரேக்க முறையை சாராமல் வட்டத்தின் பரப்பளவை தொகையீட்டின் மூலம் கண்டறிந்தார். இவருக்கு பின் வந்த சூ சாங்சீயும் அவரது மகனுமான சூ கெங்கும் இதே முறையை இன்னும் மேம்படுத்தி பந்தின் கனாளவை கண்டறியுமாறு மேம்படுத்தினர்.
மேற்கோள்கள்
>Available in translation as (Originally published by கேம்பிறிட்ஜ் பல்கலைக்கழகப் பதிப்பகம், 1897, based on J. L. Heiberg's Greek version.)
இணைய நூல்கள்
பகுப்பு:தொகையீட்டு நுண்கணிதம் பகுப்பு:சார்புகளும் கோப்புகளும்
அம்மாபேட்டை ஊராட்சி ஒன்றியம்
அம்மாபேட்டை ஊராட்சி ஒன்றியம் (Ammapettai block) இந்தியாவிலுள்ள தமிழ்நாட்டின் தஞ்சாவூர் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். அம்மாபேட்டை ஊராட்சி ஒன்றியத்தில் நாற்பத்து ஆறு ஊராட்சி மன்றங்களைக் கொண்டுள்ளது. பாபநாசம் வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் அம்மாபேட்டையில் இயங்குகிறது
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, அம்மாபேட்டை ஊராட்சி ஒன்றியத்தின் மொத்த மக்கள் தொகை 1,00,022 ஆகும். அதில் பட்டியல் இன மக்களின் தொகை 37,148 ஆக உள்ளது. பட்டியல் பழங்குடி மக்களின் தொகை 99 ஆக உள்ளது.
வெளி இணைப்புகள்
பகுப்பு:தஞ்சாவூர் மாவட்ட ஊராட்சி ஒன்றியங்கள் பகுப்பு: துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
வெள்ளாரம் ஊராட்சி
வெள்ளாரம் ஊராட்சி (Vellaram Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஓட்டப்பிடாரம் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1436 பேர் ஆவர். இவர்களில் பெண்கள் 746 பேரும் ஆண்கள் 690 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கொசுமசு அரங்கு
கொசுமசு அரங்கு (Cosmos Arena, «Космос Арена») உருசியாவின் சமாரா நகரில் அமைந்துள்ள கால்பந்து விளையாட்டரங்கம் ஆகும். 2018 உலகக்கோப்பை காற்பந்து போட்டி நடக்கவிருக்கும் அரங்குகளில் இந்த விளையாட்டரங்கமும் ஒன்றாகும். இது உலகக் கோப்பையின்போது சமாரா அரங்கு எனக் குறிப்பிடப்படும். உருசிய காற்பந்து தேசிய கூட்டிணைவில் பங்கேற்கும் கிரைலியா சோவெடோவ் சமாரா காற்பந்துக் கழகத்தின் தாய் அரங்கமாகவும் விளங்குகின்றது. இந்த அரங்கில் 44,918 பார்வையாளர்கள் போட்டியாட்டங்களைக் காணவியலும். உலகக் கோப்பைக்காக இந்த அரங்கைப் புதுப்பிக்க $320 மில்லியன் செலவில் 2012இல் வடிவமைப்பு ஒப்பந்தப் புள்ளி கோரப்பட்டது.
விவரணம்
பொதுப் பண்புகள்
2018 பீபா உலகக் கோப்பை
<references group="கு"/>
வெளி இணைப்புகள்
பகுப்பு:உலகக்கோப்பை காற்பந்து அரங்குகள் பகுப்பு:உருசியாவின் விளையாட்டரங்குகள்
இராமாயணம் ஒரு ஆய்வு (நூல்)
இராமாயணம் ஒரு ஆய்வு கே. முத்தையா எழுதிய நூலாகும். அரசுகள் தோன்றி, நாடுகளாக விரிவடைய சிறிய அரசுகளை அழித்து பேரரசுகள் தோன்றிய காலகட்டத்தில் இருந்த ஓர் அரச குடும்பத்தின் இயல்பான நடவடிக்கையை இராமாயணம் எனும் காவியமாக வால்மீகி எழுதினார் என்று வாதிட்டு, 22 தலைப்புகளில் இந்நூல் எழுதப்பட்டுள்ளது.
வால்மீகி யார்?
வால்மீகி யார்? அவர் வாழ்ந்த காலம் எது? இந்த கேள்விகளை முன்னிறுத்தி நூலின் ஆசிரியரால் ஆய்வு விவரங்கள் தெரிவிக்கப்பட்டுள்ளது. வால்மீகி இராமாயணத்தில் கூறப்படுவது போன்று காட்டுமிராண்டி அல்ல; சமஸ்கிருத மொழியை வெகு காலம் நன்கு பயின்று, கதை சொல்லும் முறையில் நல்ல தேர்ச்சி பெற்று கவிதை புனைந்தவர். அனுஷ்தூப் மீட்டர் என்ற நவீன சமஸ்கிருதத்தின் முதல்வர், வழிகாட்டி. இராமாயணக்கதை நிகழ்ச்சிகள் நடந்து வெகு காலத்திற்குப் பின் கி.மு.400ல் வாழ்ந்தவர் வால்மீகி.
உண்மைகளை இனியும் மறைக்க முடியுமா?
இதில் அயோத்தியிலிருந்து சித்ரகூடம்வரை, அங்கிருந்து பஞ்சவடி, பின் மதங்க முனிவரின் ஆசிரமம், கிஷ்கிந்தை, மகேந்திர மலை, அங்கிருந்து அனுமன் கடந்து சென்ற நீர்சூழ்ந்த ஒரிசாவிலுள்ள லங்கா' இவை அனைத்தும் இன்றைய வடஇந்தியப்பகுதி என தெரிவிக்கிறார். வால்மீகி குறிப்பிடும் வர்ணனைகள் அதன் பூகோள அமைப்பு இன்றுள்ள ஸ்ரீலங்கா அல்ல.இராமன், இலக்குமணன், அனுமன் ஆகியோர் விந்திய மலைக்குத் தெற்கே வரவேயில்லை என்றும், இராவணன் இன்றைய ஸ்ரீலங்காவில் வசித்த பூர்வீக அரசனல்ல விந்திய மலைக்கு வட பகுதியில் கோந்த் என்ற இனக் குழுவின் தலைவன். இந்த கோந்த் இனக்குழு வசித்த சற்று வட பகுதியில் வசித்த வாலி, சுக்ரீவன் ஆகியோர் கொருக் இனக்குழுவைச் சார்ந்தவர்கள்.
ஆதி காப்பியத்தின் அடித்தளம்
வால்மீகி உருவாக்கிய இராமாயணக் கதை ஒரு யதார்த்தமானது. கதையின் ஓட்டம் யதார்த்தமானது என்பதைக் காட்டிடும் சுலோகங்கள்.
பால காண்டம்
விசுவாமித்திரர் இராமனுக்கு கூறியவை இராமனை அழைத்துச் செல்லும் நோக்கம் என்ன என்பதை சொல்வதாகும்.
அயோத்தியா காண்டம்
இராமனின் முடிசூட்டு விழாவை நடத்திட வேண்டுவது குறித்து சொல்வதாகும்
கிஷ்கிந்தா காண்டம்
இவை சீதையை இராவணன் தூக்கிச் சென்றதை சொல்வதாகும்.
சுந்தர காண்டம்
அனுமன் சீதையைத் தேடி இலங்கைக்கு, நீர் சூழ்ந்த கடலின் மீது களைப்படையாமல் வான்வழியில் செல்வதை சொல்வதாகும்.
யுத்த காண்டம்
அக்காலத்திய ரிஷிகள்,அரக்கர் என்று அழைக்கப்பட்ட மலைவாசிகள், வனவாசிகள், இவர்களின் தலைவர்களைக் கொன்று அடக்கி ஆள விசுவாமித்திரர் இராமனது உதவியை நாடி, அதன் விழைவாய் இராமன் ஜனஸ்தானத்தின் மலைவாசிகளின் தலைவன் கோருக் இன வாலியையும்,வனவாசிகளின் தலைவன் கோந்த்இன இராவணனையும் அழித்து முறையே சுக்ரீவன், விபீஷணன் ஆகியோருக்கு இராச்சியத்தை ஆளும்படி கட்டளையிட்டு தனது மனைவியையும் மீட்டுக்கொண்டு அயோத்தி திரும்புகிறான் என்பதே வால்மீகி சொன்ன இராமாயணக்கதை.இதுவே கதையின் அடித்தளம்
இலக்கியப் புரட்டர்கள் புகுந்தது எப்போது?
கிறிஸ்து பிறப்பதற்கு முன்பும்,சற்று பின்பும் வெளியான சமஸ்கிருத இலக்கியங்களில் இலங்கை என்பது இன்றைய இலங்கை என்றோ, இராவணனுடைய லங்கா என்றோ எந்த குறிப்பும் இல்லை. கி.பி.1010-1050 ஆண்டுகளில் உஜ்ஜயினியை ஆண்ட போஜராஜா என்பவர் காலத்தில் உருவானது சம்பூர்ண இராமாயணம் அதில் இராவணனுடைய திரிகூட மலையிலிருந்த லங்கா இன்றைய சிங்களத் தீவு என எந்த குறிப்பும் இல்லை, அந்த குழப்பம் அன்று ஏற்படவுமில்லை.கி.பி.330 வாக்கில் வடக்கே ஆட்சி செய்த சமுத்திர குப்தன் காலத்தில் இன்றைய இலங்கையை ஆட்சி செய்த மேகவர்மன் சமுத்திர குப்தனுக்கு பரிசுகள்,வழங்கி தொடர்ந்து பரிவர்த்தனை நடைபெற்றுள்ளது, அப்போது எழுதப்பட்ட அரசு ஏடுகளிலோ, இலக்கியங்களிலோ லங்கா என்று குறிக்கப்படவில்லை, மாறாக சிங்களம் என்றே குறிக்கப்பட்டுள்ளது. கி.பி.602-648 வரை வடக்கே ஆட்சி புரிந்த ஹர்ஷர் காலத்தில் உருவான ரத்னாவளியில் இன்றைய இலங்கை லங்கா என்று ஒரு தடவையேனும் குறிக்கப்பட்டது இல்லை
இன்றைய இலங்கையின் வரலாற்றைக் கூறுகிறது மகாவம்சம் . தமிழர்களின் படையெடுப்பால் அன்றைய அனுராதபுரம் அழிந்ததையும், அங்கு ஆட்சி செய்த மகிந்தன் என்ற அரசனைப் பற்றியும் விரிவாக கூறும் மகாவம்சத்தில்  சிங்களம் என்றே குறிப்புகள் உள்ளது,வடக்கே உள்ள லங்காவைப் பற்றியோ விந்திய மலையைப் பற்றியோ எந்தக்குறிப்பும் இல்லை.தொடர்ந்து கி.பி.1164 வரை சோழ அரசர்களுக்கும், இலங்கை அரசர்களுக்கும் இடையே பல போர்கள் நடந்தன. இறுதியில் பராக்கிரம பாஹு என்ற சிங்கள அரசன் வெற்றி பெற்று தனது ஆட்சியை நிலைநாட்டிக்கொண்டான்.மேலும் சிங்களத்தீவு பற்றிக் குறிப்பிடும் தமிழ் ஏடுகள் ஈழம் என்றே கூறுகின்றன.வால்மீகி இராமாயணத்தில் இலக்கிய புரட்டு வேலை கி.பி.1050 -கி.பி.1112 காலகட்டத்தில் சோழ அரசர்களின் பேராதிக்கம் நிகழ்ந்த காலத்தில் நடந்தது.
விந்தியமலைப் பிரதேசம் தென்னிந்தியாவான விந்தை!
சிங்களத் தீவை சோழ அரசர்கள் வென்றதை வரலாற்றுப் பதிவாக்க இலக்கிய புரட்டர்கள் மாற்றம் செய்தார்கள். வால்மீகியின் கிஷ்கிந்தா காண்டம் சர்க்கம்-6 சுலோகம் 14,15,16ல் சுக்கிரீவன் இராமனை முதன்முதலாக சந்தித்ததையும்,ஒரு அழகான பெண்ணை கழுதைகள் பூட்டிய ஒரு சகடத்தில் (வண்டியில்) வைத்து பலவந்தமாக கொண்டு சென்றதாக தான் நேரில் கண்டதாக கூறுகிறான். மேலும் வால்மீகியின் கிஷ்கிந்தா காண்டம் சர்க்கம்-7 சுலோகம் 1,2ல் இராவணனைப் பற்றி தனக்கு தெரியாது என திட்டவட்டமாக சுக்ரீவன் சொன்ன வாக்குமூலம்.இன்றைய இராமாயணம் கிஷ்கிந்தா காண்டம் சர்க்கம்-40 முதல் சர்க்கம் 43 முடிய சோழப் பேரரசின் பூகோள விபரங்கள் ஆகும். மேலும் சுக்ரீவனும் அவனது இனத்தவரும் பேசியது படாயீஸ் என்னும் மொழி என வால்மீகி குறிப்பிடுகிறார். வால்மீகியின் கிஷ்கிந்தா காண்டம் சர்க்கம்-7,8ல் ஆயிரம் தலைகள் கொண்ட விந்திய மலைகளிலும், அதன் பள்ளத்தாக்குகளிலும் அருகில் உள்ள காடுகளிலும் சீதையை தேடுங்கள் என சுக்ரீவன் உத்திரவிட்டான் என்பதாகும். இன்றைய இராமாயணம் கிஷ்கிந்தா காண்டம் சர்க்கம்-40 முதல் சர்க்கம் 43 முடிய உள்ள சுலோகங்கள் காயத்ரி மீட்டர் பாணியில் எழுதப்பட்டுள்ளது இராவணனது லங்கா மலை உச்சியிலிருந்த ஒரு நகரம் என்பது வால்மீகி இராமாயணம். ஆனால் 25 ஆயிரம் சதுர மைல்கள் பரப்புள்ள சிங்களத்தீவு எவ்வாறு இருக்க முடியும் என இராமாயணப் புரட்டர்கள் சிந்திக்கவே இல்லை.
ஆரண்யகாண்டம் 16வது சர்க்கம் 15வது சுலோகம் இது
காண்டங்களாகப் பிரித்ததின் நோக்கம்
இன்றைய இராமாயணம் 6 காண்டங்களை உடையது, உத்திரகாண்டத்தையும் சேர்த்து 7 காண்டமாக்கப்பட்டது. இவ்வாறு காண்டங்களாகப் பிரித்து எழுதிய ஏற்பாடு சோழர் காலத்திய அரசவைப் புலவர்களாக இருந்த சமஸ்கிருத பண்டிதர்கள் செய்த சாதுர்யமான திரித்தல் வேலை. இராமாயணத்தை பெரியதாக்கி தங்கள் காலத்திய விருப்பு வெறுப்புகளை திணிப்பதற்காக செய்த பெருமுயற்சி இது. வால்மீகி இராமாயணத்தை எழுத தேர்ந்தெடுத்த பாடல்பாணி அனுஷ்தூப் மீட்டர் வகை இந்த வகையில் உள்ள 10,000 பாடல்களை வரிசைப் படுத்தினாலே இராமாயணக் கதை ஓட்டம் எங்கும் தடைபடவில்லை.எஞ்சிய 14,000 பாடல் பாணி காயத்ரி மீட்டரிலும்,ஏனைய மீட்டர் பாணியிலும் எழுதப்பட்டுள்ளது. காலம் காலமாய் குருவால் சிஷ்யனுக்கு போதிக்கப்பட்ட கதை இராமாயணத்தை பெரியதாக்கி சோழர் காலத்திய பண்டிதர்கள் தங்களது விருப்பு வெறுப்புகளை திணிப்பதற்காக பல காண்டங்களாக பிரிக்கப்பட்டது. (பாலகாண்டம் 4வது சர்க்கம்)
பிள்ளைப்பேறு இல்லாத அரசர்கள் செய்ததென்ன?
அன்றைய கலகட்டத்தில் அடுத்து அரசாட்சிக்கு வாரிசு இல்லாத நிலையில் அரசனுக்காக அந்த நாட்டில் உள்ள முனிவர்கள், யாகங்கள் நடத்தி குழந்தை பிறப்பிற்கு ஏற்பாடு செய்யப்பட்ட சடங்கு முறையே புத்ர காமேஷ்டி யாகம். தன்னால் தன் மனைவிக்கு குழந்தை பிறக்கவில்லை என்றால் பிறரால் குழந்தை பிறக்க ஏற்படுத்திக் கொண்ட ஏற்பாடு. இதை வால்மீகி இராமாயணத்தில் பாலகாண்டம் 14 வது சர்க்கத்தில் எத்தகைய சந்தேகத்திற்கும் இடமின்றி விளக்குகிறார். புத்ர காமேஷ்டி யாகம் நடத்த களம் தயாராகிறது,16 தலைமை புரோகிதர்கள் தலைமையில் யாகம் நடத்தப்படுகிறது. யாகத்தில் ஆடுகள்,மாடுகள்,குதிரைகள் என 300க்கும் அதிகமான மிருகங்கள் பலியிடப்பட்டு தசரதனும், அவனது மூன்று மனைவியரும் தீயில் பொசுக்கிய மாமிசத்தை சாப்பிடுகிறார்கள்.அதன் பிறகு மூவருக்கும் குழந்தைகள் பிறக்கிறது. ரிஷ்ய சிருங்கர் என்ற முனிவரை அழைத்து வந்து அசுவமேத யாகத்தை நடத்தியதாகவும், யாகத்திலிருந்து ஒரு பூதம் வந்து அமுதம் கொடுத்ததாகவும், அதை ரிஷ்ய சிருங்கர் பெற்று தசரதனுக்கும் தசரதனின் மனைவியருக்கும் கொடுத்து அதன் பிறகு குழந்தை பிறந்ததாகவும்  பாலகாண்டம் 15 வது சர்க்கம் முதல் 18வது சர்க்கம் வரை இடைச்செருகல்களை செய்துள்ளனர்.
இராமனுக்குப் போர்ப்பயிற்சி-திருமணம்
புத்ர காமேஷ்டி யாகம் மூலமாக நான்கு புதல்வர்களை பெற்ற தசரதன் மூத்த மகனான இராமனுக்கு திருமணம் செய்விக்க ஆலோசனை செய்த சமயம் விசுவாமித்திர முனிவர் தசரதனின் அரண்மனைக்கு வந்தார். இவர் சத்திரியராக இருந்து தனது தவ வலிமையால் (பிராமணராக) பிரம்ம ரிஷியாக மாறியவர், இவரைக் கண்டாலே பிராமணர்களும், சத்திரியர்களும் பயந்து நடுங்குவார்கள்.தசதரனுக்கும் அந்த அச்சம் இருந்தது, வசிட்டர் முதலானோர் எழுந்து நின்று அவரை வரவேற்றனர். விசுவாமித்திரர் தான் ஒரு யாகம் நடத்தப் போவதாகவும் அதை அரக்கர்கள் சீர்குலைத்துவிடக் கூடும் என்பதால் இராமனை யாகம் சிறப்பாக நடக்க பாதுகாப்பு வழங்க தன்னுடன் அனுப்புமாறு வேண்டினார். மேலும் இராமன் அரசனாகப் போவதால் இராமனுக்கு சகலவிதமான ஆயுதப்பயிற்சியும், அஸ்திரங்களையும் பிரயோகிக்க தகுந்த பயிற்சி பெறவேண்டியது அவசியம் என்பதால் அதை தானே வழங்குவதாகவும் கூறி நின்றார். தசரதன்மகன் இராமன் மீது கொண்ட பாசத்தினாலும், அரக்கர் கையில் சிக்கி மாண்டுவிடுவானோ என்ற பய உணர்ச்சியினால் ஏதும் பேசாது மௌனமாக இருக்கவே வசிட்டர் குறுக்கிட்டு பிரச்சனையை முடித்துவைக்கிறார்.
போர் பயிற்சியும்,யாகமும்
விசுவாமித்திர முனிவர் யாகம் நடத்தும் சித்தாஸ்ரமம் வந்து இராமனின் பாதுகாப்பில் யாகத்தை நடத்துகிறார், யாகம் தொடர்ந்து 6 நாட்கள் நடைபெறுகிறது யாகத்தை கலைக்க தாடகையும், அவளது படைகளும் செய்த அத்துனை முயற்சிகளையும் முறியடிக்கிறார் இராமன். இந்த சண்டையின் மூலமாக அத்துனை போர்முறைகளையும் கற்றுக்கொள்கிறார்,யாகமும் விசுவாமித்திர முனிவர் நினைத்த மாதிரி வெற்றிகரமாக நடைபெறுகிறது.
கைகேயியைப் பற்றிய நெடுங்காலப் பொய்யுரை!
முன்னொருகாலத்தில் தண்டகாரண்யம் என்ற (இன்றைய மத்தியப் பிரதேசத்தில்)பிரதேசத்தில் வசித்து வந்த மலைவாழ் அரசன் சம்பரன் என்பவனை எதிர்த்து போரிட்டு சம்பரனால் தோற்கடிக்கப்பட்ட தசரதன் படுகாயமடைந்து போர்களத்திலே வீழ்ந்து கிடக்க கைகேயி தைரியமாக போர்களத்திலிருந்து எடுத்துச் சென்று உயிரூட்டினாள். அப்போது தசரதன் உனக்கு இரண்டு வரம் தருகிறேன் நீ எப்போது வேண்டுமானாலும் பெற்றுக்கொள், நிச்சயமாகத் தருகிறேன் என்று வாக்குறுதி கொடுத்தான். நோய்வாய் பட்டு கஷ்டப்பட்ட கணவனிடம் வரத்தை நிறைவேற்றிக்கொள்ள அவள் பணிவிடை செய்யவில்லை மாறாக கணவனை காப்பதிலே கண்ணும் கருத்துமாக இருந்தாள். காலப்போக்கில் வரத்தைப்பற்றியே மறந்தும் போனாள். தனது ஆசையை எப்படியாவது நிறைவேற்றிக் கொள்வதற்காகவே தன் கணவனுடன் வாழ்ந்ததாக அவளைப்பற்றிய வால்மீகியின் வர்ணனை இல்லை. இராமனுக்கு முடிசூட்ட முடிவு செய்ததை அறிந்த கைகேயி மகிழ்ந்து செய்தி சொன்னப் பணிப்பெண்ணுக்கு இனிப்பு வழங்கி மகிழ்கிறாள். இதைக்கண்ட மந்தரை என்ற பணிப்பெண் கைகேயியின் மகிழ்ச்சி தவறானது,ஆபத்தானது என்று வாதிடுகிறாள். மந்தரையை கண்டித்து கைகேயியின் பதிலுரையை கம்பன் தனது காவியத்தில் அழகாக வடித்துள்ளார்.
தசரதன் செய்த சூழ்ச்சிகளெல்லாம் நியாயம் தான்,கொடுத்த வாக்குறுதிகளையெல்லாம் மீறிச் செயல்பட அவனுக்கு உரிமையுண்டு அவன் நாட்டின் அரசன் அவன் எந்த நடவடிக்கை மேற்கொண்டாலும் அது தர்மத்தின் வழிபட்டது. ஆனால் கைகேயியின் நிலையைப் பற்றி கேவலமான சித்திரத்தைத் தீட்டி,தசரதன் யோக்கியன்;கைகேயி சண்டாளி,என நெடுங்காலமாக பொய்யுரை கூறிவந்துள்ளனர்.
உடமைப் பித்தும் பதவி ஆசையும் தலைக்கேறினால்!
கைகேயியின் செவிலித்தாய் மந்தரையின் சுயநலப்போதனைகளில் மயங்கிய கைகேயி, இராமன் முடிசூட்டிக் கொண்டால் தானும்,தன்மகனும் உதாசீனப்படுத்தப்படுவார்கள் எண்ணம் கைகேயியை வாட்டுகிறது. அதன் விளைவு பொறாமையின் உச்சத்தில் நின்று கொண்டு கோசலநாடும்,அதன் ஆட்சியும் தன் கைக்கு வரக்கூடிய வாய்ப்பு இருக்கும் போது அதை பயன்படுத்திக் கொள்ளாமல் ஏன்? இழிநிலைக்கு தள்ளப்பட வேண்டும். மகன் பரதன் இராமனுக்கு எந்த விதத்திலும் குறைந்தவன் அல்லவே! அவனும்,அவனது வாரிசுகளும் கோசலநாட்டு மன்னர்களாக வரும் வாய்ப்பை ஏன் இழக்க வேண்டும். உடமைப்பித்தும்,அரச பதவி ஆசையும் தலைக்கேறினால் அதற்கே உரித்தான சுயநலவெறி தலை தூக்குவது இயல்பு தானே?. தன் விருப்பத்தை நிறைவேற்றிக்கொள்ள தனது முடியை கலைத்தும்,வளையல்களையும்,நெற்றித்திலகத்தையும் அகற்றியும், நடனமாடும் மயில் சோர்ந்து கீழே விழுந்தது போலவும்,கசங்கிய மலர் கீழே உருண்டது போலவும் துன்பத் துயர்முகம் காட்டி தரையில் படுத்துக் கொண்டாள் என கம்பர் அற்புதமாக சித்தரிக்கின்றார். மகனுக்கு மறுநாள் முடிசூட்ட எல்லா ஏற்பாடுகளையும் செய்துவிட்டு மகிழ்ச்சியுன் இச்செய்தியை கைகேயியிடம் சொல்ல அவளது அரண்மனை வருகிறான். அவளது நிலைகண்டு ஏன் இந்த நிலை? உனக்கு கேடு செய்தது யார்? சொல் அவர்களை உடனே தண்டிக்கிறேன். கைகேயியின் பதில் மெதுவாக ஆனால் உறுதியாக வெளியாகிறது."சம்பரனால் காயம் அடைந்த போது எனக்கு இரு வரங்கள் தருவதாக சொன்னீரே அந்த வரங்களை இப்போது தாருங்கள் அதன் பிறகே என் துயர் தீரும்" என்றாள்."தந்தேன்! தந்தேன்!" என்று குதூகலித்துச் சொல்லுகிறான். நான் கோரும் வரங்கள் இவைதான் என்கிறாள். இதை கம்பர்
அயோத்தியிலிருந்து சித்திரக்கூடம் வரை!
தன் அன்னையிடமும் ஏனையோரிடமும் விடைபெற்று இராமன்,சீதை,இலக்குமணன் மூவரும் அயோத்தியிலிருந்து தெற்கு நோக்கி பயணம் செய்கின்றனர். கோசலநாட்டு மக்கள் இராமன் காட்டுக்குச் செல்லக்கூடாது என தொடர்ந்துவர இராமனை ஏற்றிக்கொண்ட தேர் தேம்ஸ் நதிக்கரையில் நிற்கிறது. அன்றைய இரவை நதிக்கரையில் கழிக்கின்றனர், மக்கள் தொடர்ந்து வரக்கூடாது என்பதால் இரவோடு இரவாக யார் கண்ணிலும் படாமல் நதியைக்கடந்து தெற்கே சென்றுவிடுகின்றனர்.
இராமன் சென்ற பாதை அயோத்தியிலிருந்து கங்கை நதி வரை 55 மைல், கங்கையிலிருந்து சித்திரக்கூடம் வரை (யமுனை நதியை கடந்து சென்றது வரை)45 மைல், (அடுத்து இராமன் தங்கியது ஆத்ரீ முனிவர் ஆசிரமம்) சித்துரக்கூடத்திலிருந்து ஆத்ரீ முனிவர் ஆசிரமம் வரை 12 மைல், (ஒரு நாள் பயணம்) ஆத்ரீ முனிவர் ஆசிரமத்திலிருந்து சரபங்க முனிவர் ஆசிரமம் வரை 12 மைல், அடுத்து சரபங்க முனிவர் ஆசிரமத்திலிருந்து சுதீக்‌ஷண முனிவரின் ஆசிரமம் வரை 20 மைல், சுதீக்‌ஷண முனிவரின் ஆசிரமத்திலிருந்து அகத்தியருடைய சகோதர்ரின் ஆசிரமம் வரை 18 மைல், அங்கிருந்து அகத்தியரின் ஆசிரமம் நான்கு (4) மைல், அகத்தியரின் ஆசிரமத்திலிருந்து தெற்கே பஞ்சவடியில் இராமன் பர்ணசாலையை அமைத்த இடம் வரை (9) ஒன்பது மைல் ஆக அயோத்தியிலிருந்து பஞ்சவடி வரை இராமன் தெற்கு நோக்கி வந்தது 200 மைல்களே. அதை அடுத்து இருந்த நீர் சூழ்ந்த பகுதியே இராவணனின் லங்காபுரியாகும். இந்த வர்ணனை ஆரண்ய காண்டம் 116வது சர்க்கம் முழுவதிலும் வால்மீகியால் சித்தரிக்கப்படுகிறது. கோசலத்தின் தலைநகரான அயோத்தியிலிருந்து இராவணனது இருப்பிடமான லங்காபுரி(திரிகூடமலை)வரை இராமன் சென்ற வழியை வால்மீகி சித்தரித்தபடி காலம் சென்ற திரு.பரமசிவ அய்யர் வரைந்த பூகோலப்படம்(படம்) வால்மீகி சித்தரித்திடும் இராமனது பாதையை அந்த மாபெரும் கவிஞன் கண்ணால் கண்டதையே தனது காவியத்தில் படைத்துள்ளார். இந்த பாதைகள் இன்று உருவம் மாறியிருந்தாலும்,தடம் மாறாமல் உள்ளது என கூறுகிறார் அமிர்தலிங்க அய்யர்.
வனங்களில் புகுந்த முனிவர்கள் கோரியது யாது?
தண்டகாரண்யத்தில் வாழ்ந்த முனிவர்கள் தங்களது ஆசிரமங்களில் இராமன்,சீதை,இலக்குமணன் ஆகியோரை விருந்தினர்களாக பல ஆண்டுகள் தங்கி இருந்த பொழுது தண்டகாரண்யத்தில் வாழ்ந்த முனிவர்கள் அப்பகுதியில் உள்ள அரக்கர்களை அழித்து தங்களை காக்க வேண்டும் என கோரிக்கை வைக்கின்றனர். இராமனும் அவர்களுக்கு வாக்குறுதி தருகிறான்,அதனை ஆரண்யகாண்டம் 5வது சர்க்கம் முழுவதும் வால்மீகி வர்ணிக்கிறார். இதனை சீனிவாச சாஸ்திரியார் உறுதிபடுத்துகிறார். ஆரண்யகாண்டம் 10வது சர்க்கம் 19வது சுலோகம் இதன் பொருள் "என் உயிரைத் துறப்பேன்!உன்னைத் துறந்தாலும் துறப்பேன்!லட்சுமணனையும் துறப்பேன்! ஏன்? என் சர்வத்தையும் துறப்பேன்! ஆனால் பிராமணர்களுக்குச் செய்த என் பிரதிக்ஞையை மட்டும் துறக்கமாட்டேன். அகத்திய முனிவர் இராமன்|இராமனின் வருகையை அறிந்து வரவேற்று தனது கோரிக்கையை தெறிவிக்கிறார். ஆரண்யகாண்டம் 10வது சர்க்கம் 66வது சுலோகம் முதல் 76வது சுலோகம் வரை வால்மீகி வர்ணித்துள்ளார்.
அந்த வான்மதியின் சோதிமுகம் காணாதவனா அவன்?
இலக்குமணனைப் பற்றி இராமாயண புரட்டர்கள் சொல்லி வைத்த புரட்டு வேலைதான் "வான்மதியின் சோதிமுகம் காணதவன்" என்ற பட்டம். அதாவது வனவாசத்தில் இருந்த 14 ஆண்டுகள் இலக்குமணன் "சீதையின் முகத்தை இலக்குமணன் என்றுமே பார்த்ததில்லை, அவளது பாதங்களில் விழுந்து தினசரி வணங்கும் போது அவளது தாமரைப் போன்ற பொன்னடிகளைக் கண்டானே தவிர அவளது முகத்தை அவன் பார்த்ததே இல்லை" என எழுதி வைத்தனர் இராமாயணப் புரட்டர்கள்.
சீதைக்கும் இராம-இலக்குமணனுக்கும் இடையேயன உறவு இயற்கையான அன்றைய குடும்ப உறவு முறைகள்,கங்கை ஆற்றைக்கடக்க படகில் ஏற முடியாமல் சீதை தவிக்கிறாள் இலக்குமணன் சீதையைத் தொட்டு தூக்கி படகில் வைக்கிறான். மேலும் இலக்குமணன் சொல்கிறான் "சூரியவெப்பம் தாக்கும்போது சீதையின் முகத்தை இனம் கண்டு கொள்வது சிரமமாக இருப்பதுபோல சந்திரனின் முகமும் பிரகாசிக்காமல் இருக்கிறது" (ஆரண்யகாண்டம் 16வது சர்க்கம் 14வது சுலோகம்).
சூர்ப்பனகையை மானபங்கம் செய்தது தெய்வீகத் தர்மமா?
பஞ்சவடியில் இராமனும் ஒரு சில முனிவர்களும் இருந்த போது நடந்த சம்பவம். இராமன் இருந்த பஞ்சவடி தண்டகாரண்யத்தின் ஒரு பகுதியான ஜனஸ்தானம் என்ற வனப்பகுதி. இப்பகுதி இராவணனின் தம்பிகளான கரன் மற்றும் தூஷணனின் ஆட்சிக்குட்பட்ட பகுதியாகும். இவர்களுக்கு (காமவல்லி)சூர்ப்பனகை என்ற தங்கை இருந்தாள், இவள் இராமனின் இடத்திற்கு வருகிறாள். இராமனைக் காண்கிறாள் இராமன் மீது காதல் கொள்கிறாள். இராமனின் முன் வந்து நின்ற சூர்ப்பனகை இராமனைப் பார்த்து "எங்களின் ஆளுகைக்குட் பட்ட இப்பிரதேசத்திற்கு வந்திருக்கும் தாங்கள் யார்? எதற்காக இங்கு வந்திருக்கிறீர்கள்? என்று வினவ, இராமன் அயோத்தியில் நிகழ்ந்தவற்றையும்,தான் வந்த விபரத்தையும் கூறிவிட்டு, நீ யார்? உன் பெயரென்ன? என கேட்கிறான்.
"என் பெயர் சூர்ப்பனகை அசுரர்களின் அரசனான விஸ்ரவசுவின் மகன் இராவணனைக் கேள்விப் பட்டதுண்டா? அவன் என் சகோதரன் எனக்கு மேலும் இரண்டு சகோதரர்கள் உண்டு.கரன்,தூஷணன் என்று அழைப்பார்கள். உன் மீது எனக்கு மிகுந்த ஆசை நீ சீதையை நிராகரித்து விட்டு என்னை ஏற்றுக்கொள் இந்த தண்டகாரண்யம் முழுவதும் உன் வசமாக்குகிறேன்" என்று கூற அதற்கு இராமன் குரூரமான கிண்டலும்,கேலியுமாக பேசுகிறான். "ஓ சூர்ப்பனகையே நான் திருமணம் ஆனவன் அதோ நிற்கிறாளே சீதை அவளை நான் மிகவும் நேசிக்கிறேன். இதோ இங்கு இருக்கிறானே என் தம்பி இலக்குமணன் திருமணமாகாதவன் (க்ருத்தரக்) சௌந்தர்யமான வாலிபன், ஒரு மனைவிக்காக ஏங்குபவன் நீ எவ்வளவு அழகாய் இருக்கிறாயோ அவ்வளவு அழகுடையவன் அவனிம் போ" என்று கூற ஆசையினால் உந்தப்பட்ட சூர்ப்பனகை இலக்குமணனைப் பார்த்து வேண்டுகிறாள். அதற்கு இலக்குமணன் சூர்ப்பனகையே நான் யார் தெறியுமா? இராமனது வேலைக்காரன்,நீயோ அரசகுமாரி நீ ஒரு வேலைக்காரனின் மனைவியாவதைவிட அரசகுமாரனான இராமனை மணப்பதே சரி ஆகவே இராமனிடமே போ! என்று கூறுகிறான்.
சான்றாவணம்
http://www.indiatoday.in/magazine/heritage/story/19810430-not-sri lanka-but-sonepur-in-orissa-is-the-lanka-of-ramayana-archeologist-772872-2013-11-22. பகுப்பு:வைணவ நூல்கள்
பரராசசேகரம்
பரராசசேகரம் என்பது யாழ்ப்பாண பரராசசேகரன் மன்னனால் 12 மருத்துவர்களைக் கொண்டு இயற்றப்பட்ட மருத்துவத் தமிழ் நூல் ஆகும். பரராசசேகரன் என்ற பட்டப் பெயருடன் பல அரசர்கள் இருந்தமையால் இந்த நூல் 14 - 16 ஆம் நூற்றாண்டுக் காலப் பகுதியை சேர்ந்தது. இதன் முதல் நூல் 12000 செய்யுள்களால் அமைந்தது என்று கூறப்படினும் 8000 செய்யுள்களே அச்சில் வந்துள்ளன. இந்த நூல் அகத்திய வைத்திய சிந்தாமணி, தந்வந்திரி வைத்திய சிந்தாமணி ஆகியவற்றைத் தழுவியே எழுந்தது என்பர்.
பேளுக்குறிச்சி பழனியப்பர் திருக்கோயில், நாமக்கல்
பேளுக்குறிச்சி பழனியப்பர் திருக்கோயில், நாமக்கல் நாமக்கல் மாவட்டம் ராசிபுரம் சேந்தமங்கலம் அருகே   பேளுக்குறிச்சி ல்  அமைந்துள்ளது.
திருவிழா
இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.
திறக்கும் நேரம்
காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
வெளி இணைப்புகள்
பகுப்பு:நாமக்கல் மாவட்டத்திலுள்ள முருகன் கோயில்கள்‎
கட்டமைப்பியத் திரைப்படக் கோட்பாடு
கட்டமைப்பியத் திரைப்படக் கோட்பாடு என்பது குறியீடுகள், மரபொழுங்குகள் மூலம் திரைப்படங்களில் எவ்வாறு பொருள் விளக்கம் ஏற்படுத்தப்படுகின்றது என்பது தொடர்பில் கவனம் செலுத்துகின்றது. இது மொழிகள், தொடர்பாடல் மூலம் பொருளைப் புலப்படுத்தும் முறையிலும் வேறுபட்டது அல்ல. எளிய காட்சிகளின் தொகுப்பு ஒன்றின் மூலம் எவ்வாறு கூடுதலான எண்ணக்கருக்களைப் புரியவைக்க முடியும் என்பதை ஒரு எடுத்துக் காட்டு மூலம் விளங்கிக் கொள்ளலாம். ஒரு மனிதனின் வெறுமையான உணர்ச்சிகளோடு கூடிய முகத்தையும், பின்னர் நாவூறவைக்கும் உணவையும் மீண்டும் அம் மனிதனின் முக உணர்வுகளையும் காட்டுவதன் மூலம் பசியைப் புரிய வைக்க முடியும். உண்மையில் இக் காட்சிகள் எதுவுமே நேரடியாகப் பசி பற்றிக் குறிப்பிடவில்லை ஆனால், காட்சிகளின் ஒழுங்கமைப்பின் மூலம் பார்ப்பவர்களுக்கு இந்தத் தகவலை வழங்குதல் சாத்தியமாகின்றது.
இத்தகைய கூடுதல் பொருள் விளக்கத்துக்கான காரணங்களைத் தனித்தனியாகப் பிரித்துப் பார்த்தல் சிக்கலானது. ஒளியமைப்பு, காட்சிக் கோணம், காட்சியின் நீளம், ஒழுங்கமைப்பு, பண்பாட்டுப் பின்னணி, மற்றும் பல கூறுகள் பொருள் விளக்கத்தை வலுவடையச் செய்யவோ அல்லது குறைக்கவோ கூடும்.
இவற்றையும் பார்க்கவும்
பகுப்பு:கட்டமைப்பியம் பகுப்பு:திரைப்படங்கள்
சுருள்வு அணி
கணிதத்தில் சுருள்வு அணி அல்லது சுருள் அணி (involutory matrix) என்பது தனக்குத்தானே நேர்மாறு அணியாக உள்ள ஒரு அணியாகும். A2 = I ஆக இருந்தால், இருந்தால் மட்டுமே, A அணியால் பெருக்குவது ஒரு சுருள்வாக இருக்கும். ஒரு அணி மற்றும் அதன் நேர்மாறு அணி இரண்டின் பெருக்கல் முற்றொருமை அணியாக இருக்கும் என்பதால், சுருள்வு அணிகள் எல்லாம் முற்றொருமை அணியின் வர்க்கமூலங்களாக (அணிகளின் வர்க்கமூலம்) அமையும்.
எடுத்துக்காட்டுகள்
எனில், மெய்யெண்களாலான 2 × 2 அணி ஒரு சுருள்வு அணியாக இருக்கும்.
சுருள்வு அணிகளுக்கு எடுத்துக்காட்டுகள்:
இவற்றில்,
சமச்சீர்
ஒரு சுருள்வு அணியானது சமச்சீர் அணியாகவும் இருந்தால் அவ்வணி ஒரு செங்குத்து அணியாகவும் இருக்கும். மறுதலையாக செங்குத்து அணியாகவும் உள்ள ஒவ்வொரு சுருள்வு அணியும் சமச்சீர் அணியாகவும் இருக்கும். இதன் சிறப்புவகையாக ஒவ்வொரு எதிரொளிப்பு அணியும் சுருள்வு அணியாக இருக்கும்.
மேற்கோள்கள்
பகுப்பு:அணிகள்
கிழிப்பர் ஜேக்
thumb|right|300px|[[செப்டம்பர் 21 1889 இல் வெளியான பியுக் பத்திரிக்கையின் முன்பக்கத்தில் கிழிப்பர் ஜேக் பற்றிய காட்டூன்]]
கிழிப்பர் ஜேக் (ஜாக் த ரிப்பர், ஆங்கிலம்: Jack the Ripper) 1888 இல், கிழக்கு லண்டனில் ஒயிட்சேபல் வட்டத்தில் பல கோரமான கொலைகளை செய்த மர்ம நபருக்கு வழங்கப்படும் பெயராகும். கொலையுண்டவர்கள் விபசாரிகள். பல வருடங்களாக மிக தீவிர போலீஸ் துப்பு தேடியும், கொலைகாரன் யார் எனக் கண்டு பிடிக்கவில்லை. அதனால் இன்றுவரை, புத்தகம், சினிமா, தொலைகாட்சி மூலமாக யார் அவர் என பல வதந்திகள் பரவி வருகின்றன. 'கிழிப்பர் இயல்' என விளையாட்டாக புது வகையே ஆரம்பித்தது.
பலியானவர்கள்
பலியானவர்கர்களை கொலைகாரர் மூர்க்கத்தனமாகி தாக்கி, 20-30 முறை கத்தியினால் குத்தி, உள்ளுறுப்புகளையும் வெளியேற்றிவிட்டார். கிழிக்கும் ஜேக் விவகாரத்தில், உள்ளுறுப்புகளை எடுத்துக் கொண்டு செல்வதும், முகத்தினை பல முறை கத்தியினால் குத்துவதும், 'கை எழுத்து' போல் ஆகிவிட்டது.
அந்த ஆண்டுகளில் மற்றும் 30-40 பெண் கொலை வழக்குகள் கொலைகாரர் அடையாளம் அடையாமல் உள்ளன. அவற்றின் பலவற்றை கிழிக்கும் ஜேக் செய்திருக்கலாம் என ஒரு சாரார் சொல்கிறனர்.
புலனாய்வு
இந்த 100 வருடங்களுக்கு மேல், புலனாய்வு முறைகள் அதிவேகமாய் வளர்ந்துவிட்டன. அக்காலத்தில், கிழிப்பர் போல தொடர்பு கொலையாளி என கருத்து இல்லை. அக்காலத்தில் சாட்சிகளை பேச வைப்பது, சாட்சிகள் கொடுக்கும் தகவலிலிருந்து கொலையாளி ஓரளவு எப்படியிருப்பர் என படம் வரைந்து மேலும் துப்பு தேடுவது, டி.என்.ஏ. அடையாளம் காட்டுவது போன்ற கலைகள் தெரிவில்லை. இந்த கொலைகள் பொதுமக்களிடையே பெரும் பரபரப்பை ஏற்படுத்தின. ஆயிரக்கணக்கான கடுதாசிகள் காவல்துறைத் துப்பு குழுவிற்கு வந்தன. அதில் பெரும்பகுதி கிழிப்பரை எப்படி பிடிப்பது என காவற்துறைக்கு ஆலோசனைகள்.
சந்தேகமானவர்கள்
கிழிப்பர் கேசை புலனாய்வு செய்த காவல்துறையினரின் குறிப்பில் 6 பேர் மேல் சந்தேகம். இவர்கள் முக்கியமாக சிறிய குற்றங்களை செய்து, சிறையில் காலம் கடத்தினவர்கள். இதைத் தவிர இன்னும் 4 பேர் மேலும் ஐயமிருந்தது. பிற்காலத்து எழுத்தாளர்கள் இன்னும் 19 பேரை சந்தேகிக்கிறனர். அப்படி பட்டவர்களில் முக்கியமானர்கள் இங்கிலாந்து அரசு குடும்பத்தை சார்ந்த ஆல்பெர்ட் விக்டர், விக்டோ ரியா அரசியின் மருத்துவர் டாக்டர் ஜான் வில்லியம்ஸ், முதல் சொன்ன ஆல்பெர்ட் விக்டரின் ஆசிரியர் ஜேம்ஸ் ஸ்டீவன். சமகாலத்திலேயோ, பிற்போதோ, சந்தேகங்களை தாண்டி, ஒன்றும் நிரூபிக்க படவில்லை.
பின்னோக்கம்: கொலைகள் நடந்து சுமார் 120 வருடம் ஆகியும் பொதுசன இலக்கியத்திலும், சினிமா, தொலைகாட்சியிலும் மக்கள் கிழிப்பர் ஜேக் பற்றி சுவாரசியம் காட்டுகிறனர். கிழிப்பர் ஜேக் 2006ல் நடந்த பி.பி.சி.யின். 'எல்லோரையும் விட மோசமான பிரிட்டிஷ்காரர் யார்' என்ற வாக்கெடுப்பில் முதலாக வந்தார்
வெளி இணைப்புகள்
பகுப்பு:ஐக்கிய இராச்சியக் குற்றவாளிகள்
விலங்கியல் பெயரிடுதலுக்கான பன்னாட்டு ஆணையம்
விலங்கியல் பெயரிடுதலுக்கான பன்னாட்டு ஆணையம் (International Commission on Zoological Nomenclature-ICZN) என்பது "விலங்குகளுக்கு அறிவியல் பூர்வமாக நிலைப் புதன்மை மற்றும் பொருத்தமான பெயரிடலுக்காக" அர்ப்பணிக்கப்பட்ட ஒரு அமைப்பாகும். 1895ஆம் ஆண்டில் நிறுவப்பட்ட இந்த அமைப்பில் தற்போது 19 நாடுகளைச் சேர்ந்த விலங்கியல் வகைப்பாட்டில் ஆய்வு மேற்கொள்ளும் 27 உறுப்பினர்களைக் கொண்டுள்ளது
அமைப்பு
இந்த ஆணையமானது ஒரு அமைப்புத்திட்டத்தின் கீழ் நிர்வகிக்கப்படுகிறது. இவ்வமைப்பின் வெளியீடுகள் பொதுவாக ICZN குறியீட்டோடு வெளியிடப்படுகிறது.
சர்வதேச உயிரியல் அறிவியல் ஒன்றியம் (ஐ.யூ.பி.எஸ்) (I.U.P.S) நிறுவிய விலங்கியல் பெயரிடலின் பிரிவு மூலம் உறுப்பினர்கள் தேர்ந்தெடுக்கப்படுகிறார்கள்.
ஆணைக்குழுவின் உறுப்பினரின் பொறுப்புக் காலம் 6 ஆண்டுகள் ஆகும். ஒரு உறுப்பினர் தொடர்ந்து மூன்று முறை மீண்டும் மீண்டும் தேர்வு செய்யப்படலாம். தொடர்ந்து மூன்று முறை (18 ஆண்டுகள்) சேவைக்குப் பின்னர், உறுப்பினராக மீண்டும் தேர்தெடுக்கப்பட்பட குறைந்தது 3 வருட இடைவெளி பரிந்துரைக்கப்படுகிறது.
செயல்பாடுகள்
2014முதல், ஆணையத்தின் பணியினை மேற்கொள்ள இதன் செயலகம் சிங்கப்பூர் தேசிய பல்கலைக்கழகத்தில் செயல்படுகிறது. முன்னதாக, செயலகம் இலண்டனில் அமைந்திருந்தது. இந்த ஆணையத்தின் செயல்பாடுகளுக்கு விலங்கியல் பெயரிடலுக்கான சர்வதேச அறக்கட்டளையால் நிதியளிக்கப்பட்டது. ஆணைக்குழு விலங்கியல் சமூகத்திற்கு "விலங்குகளின் அறிவியல் பெயர்களைச் சரியான முறையில் பயன்படுத்துவது பற்றிய தகவல்களை உருவாக்குதல் மற்றும் பரப்புதல்" குறித்த பணிகளை மேற்கொள்கிறது.
இந்த ஆணையம் விலங்கியல் பெயரிடலுக்கான பன்னாட்டுக் குறியீட்டை வெளியிடுகிறது (பொதுவாக "குறியீடு" அல்லது "ICZN குறியீடு" எனப்படும்). இது விலங்குகளாகக் கருதப்படும் அனைத்து உயிரினங்களுக்கும் முறையான அறிவியல் பெயரிடலுக்கான விதிகளை ஏற்றுக்கொள்ளப்பட்ட மாநாடு. ஆணைக்குழுவால் நியமிக்கப்பட்ட ஆசிரியர் குழுவால் குறியீட்டின் புதிய பதிப்புகள் பதிப்பாகும். குறியீட்டின் 4வது பதிப்பு (1999) ஏழு நபர்களால் திருத்தப்பட்டது.
ஆணைக்குழு தனது கவனத்திற்குக் கொண்டுவரப்பட்ட தனிப்பட்ட பிரச்சினைகள் பற்றிய தீர்ப்புகளையும் வழங்குகிறது. ஏனெனில் சர்ச்சைக்குரிய நிகழ்வுகளில் நடுவர் தேவைப்படலாம். இங்குக் குறியீட்டைக் கடைப்பிடிப்பது பயன்பாட்டின் நிலைப்புத்தன்மைக்கு இடையூறாக இருக்கும் (எ.கா. பாதுகாக்கப்பட்ட பெயரைப் பார்க்கவும்). ஆணைய முடிவுகள் விலங்கியல் பெயரிடலின் செய்தி மடலில் வெளியிடப்பட்டுள்ளன. 2017முதல் இச்செய்தி மடல் இணைய வெளியீடாக மாறியது. இந்த ஆணையத்தின் வெளியீடுகளை வெளியிட, பயோஒன் (BioOne) வெளியீட்டுக் குழுமத்தில் தற்பொழுது இணைந்துள்ளது. இதன் மூலம் தொகுடி 65 (2008) முதல் வெளியிடப்பட்ட செய்தி மடல்களை இணையம் மூலம் பெறலாம்.
துரோணாச்சாரியார் கோயில்
துரோணாச்சாரியார் கோயில் (Dronacharya Temple) மகாபாரதத்தில் பாண்டவர்கள் மற்றும் கௌரவர்களின் ஆசிரியரான துரோணாச்சாரியாருக்கு அர்ப்பணிக்கப்பட்டுள்ள ஒரே கோயிலாகும். இது இந்தியாவின் அரியானா மாநிலத்தில் இருக்கும் குருகிராமில் உள்ள பீம் நகர் கிராமத்தில் அமைந்துள்ளது.
வரலாறு மற்றும் முக்கியத்துவம்
குருகிராமில் மகாபாரதத்துடன் தொடர்புடைய துரோணாச்சார்யார் குளீத்த இடமாகக் கருதப்படும் பீமா குந்து ஏகலைவா கோயில் மற்றும் பாண்டவர்களால் கட்டப்பட்ட சிவன் கோயில் போன்ற முக்கிய இடங்களுக்கு அருகில் இந்த கோயில் அமைந்துள்ளது.
கட்டமைப்பு
இரண்டு அறைகளைக் கொண்ட இந்த ஆலயம் ஒரு தெருவின் மூலையில் அமைந்துள்ளது. கோவிலுக்கு இளஞ்சிவப்பு வண்ணம் பூசப்பட்டுள்ளது. கோயிலின் நடுவில் துரோணரின் உயரமான சிலை வைக்கப்பட்டுள்ளது. துரோணர் சிலையைச் சுற்றி மற்ற இந்து தெய்வங்களின் சிலைகள் உள்ளன. பின்புறச் சுவரில் துரோணாச்சாரியார் தனது மாணவர்களுக்குப் பாடம் நடத்துவதைச் சித்தரிக்கும் ஓவியங்கள் உள்ளன.
சுற்றுலாவுக்கான சமீபத்திய முயற்சிகள்
குர்கானின் பெயர் குருகிராம் என மாற்றப்பட்டபோது பீம் நகர் கிராம மக்கள் மிகவும் மகிழ்ச்சியடைந்தனர். துரோணர் கோயிலுக்கு சுற்றுலாப் பயணிகள் அதிகம் வருவார்கள் என்று எதிர்பார்த்தனர். சுற்றுலாவை அதிகரிக்க, துரோணாச்சார்யா கோயில், ஏகலைவா கோயில் மற்றும் அருகிலுள்ள பிற இடங்களை உள்ளடக்கிய உள்ளூர் சுற்றுலா சுற்றுவழி உருவாக்கப்பட வேண்டும் என்று கிராம மக்கள் கோரிக்கை விடுத்துள்ளனர்.
மேற்கோள்கள்
பகுப்பு:அரியானாவிலுள்ள இந்துக் கோயில்கள்